**4. TRŽIŠTE RADA I OTOCI**

Država koja u BDP-u ima 20% prihoda od turizma ne može imati sigurnu budućnost. Covid kriza to potvrđuje. Obrazovanje mora ići u korak s trendovima u gospodarstvu,  U tu svrhu osigurat će se dvosmjerna komunikacija s ljudima iz struke, poslodavcima s područja županije kako bi se utvrdile stvarne potrebe tržišta rada a prije izrade županijskog proračuna osigurat će se održavanje „okruglih stolova“, tribina i sastanaka odnosno općenito veća uključenost i znanosti i gospodarstva ne samo u rad srednjih već i u rad osnovnih škola.

U tu svrhu

* Županija kao osnivač srednjih škola treba svoje obrazovne programe prilagoditi potrebama tržišta sukladno obrazovnim i gospodarskim politikama i trendovima.
* Provesti program stipendiranja obrtničkih zanimanja i povezivanje s poslodavcima radi razmjene znanja i iskustava – praksa kroz poseban kampus i zadružno povezivanje
* Izgraditi poseban kampusa koji će povezivati obrtnike, gospodarstvo, srednje i visoko školstvo u svrhu jačanja kompetencija đaka
* Osigurati jednake uvjete i šanse za sve sudionike u gospodarskom procesu bez obzira na stranačku pripadnost
* Poduzetnicima osigurati program jamstava za leasinge i subvencioniranje kamata na kredite za proizvodne i uslužne djelatnosti (modernizacija opreme za rad, nabavu strojeva, gospodarskih vozila, alata, softvera i sl.),
* pružiti administrativnu podršku i svaki drugi oblik podrške pred državnim tijelima posebice kod povlačenja sredstava iz EU fondova
* ostvariti program suradnje s jedinicama lokalne samouprave radi jedinstvenog istupa prema Vladi RH (aktiviranja neiskorištene imovine i zastupanja interesa žitelja županije)

Županija će posebnu pozornost posvetiti svakodnevnim potrebama stanovnika otoka i to rješavanjem problema povezanosti otoka s kopnom i otocima, dostupnosti svih otoka. Otoci koji se svojataju ili na kojima se bespravno gradi uz blagoslov politike postat će prošlost.

Cilj će se postići slijedećim mjerama.:

* sustavno poticati naseljavanje otoka
* osigurat će se bolja povezanost i dodatne brodske linije i u privatnom aranžmanu putem koncesija
* subvencionirat će se brodske karte,
* osigurat će se rješavanje problema komunikacijskih veza,
* osigurat će se učinkoviti odvoza smeća,
* osigurat će se rješavanja problema vode i poticanje rada mjesnih odbora u suradnji s gradovima,
* Poduzećima koje posluju na otocima, dat će se povlastice u visini besplatnog prijevoza do otoka
* Proizvodnja koja se obavlja na otoku oslobodit će se svih poreza.
* Osigurat će se bolja zdravstvene zaštite stanovnika